IRPC รับรางวัล Silver Class Sustainability Award 2020
IRPC รับรางวัล Silver Class Sustainability Award 2020
18 ก.พ. 2563

บริษัท ไออาร์พีซี จำกัด (มหาชน) หรือ IRPC ได้รับรางวัล Silver Class Sustainability Award 2020 ในกลุ่มอุตสาหกรรมการกลั่นและจำหน่ายน้ำมันและก๊าซ (Oil &amp; Gas Refining and Marketing) จาก SAM ซึ่งเป็นผู้เชี่ยวชาญด้านการลงทุนเกี่ยวกับความยั่งยืนระดับโลกได้ประสานความร่วมมือกับกลุ่มดัชนี DJSI เพื่อจัดอันดับบริษัทที่มีผลการดำเนินงานด้านความยั่งยืนที่โดดเด่นใน 61 อุตสาหกรรม มีบริษัทกว่า 4,700 บริษัทชั้นนำทั่วโลกได้รับการประเมิน และยังได้เข้าร่วมเป็นส่วนหนึ่งของ S &amp; P Global เพื่อยกระดับการประเมินด้านความยั่งยืนต่อไปในอนาคต รางวัลนี้จะช่วยสร้างความเชื่อมั่นให้กับนักลงทุนจากทั่วโลก และผู้มีส่วนได้เสียทุกภาคส่วน ที่ได้รับการประกาศผลใน The Sustainability Year Book 2020
โดยปีที่ผ่านมา IRPC เข้าร่วมประเมินดัชนีความยั่งยืน และได้รับคัดเลือกเป็นสมาชิกดัชนีความยั่งยืนดาวโจนส์ (Dow Jones Sustainability Indices) ในอุตสาหกรรมการกลั่นและจำหน่ายน้ำมันและก๊าซ (Oil &amp; Gas Refining and Marketing) กลุ่มตลาดเกิดใหม่ (Emerging Market) เป็นปีที่ 6 ติดต่อกัน ซึ่งได้รับการประกาศผลเมื่อเดือนกันยายน 2562
ทั้งนี้ ผลการประเมินดัชนีความยั่งยืนข้างต้น เกิดจากความร่วมมือ ร่วมแรง ร่วมใจ ของพนักงาน IRPC ที่มุ่งมั่นในความรับผิดชอบต่อบทบาทหน้าที่ คำนึงถึงผลกระทบต่อสิ่งแวดล้อม และใส่ใจต่อผู้มีส่วนได้เสีย ทุกๆ ด้าน เพื่อร่วมกันขับเคลื่อนองค์กรให้เติบโตไปพร้อมกับชุมชนอย่างสมดุลและยั่งยืนตลอดไป